el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el az el el el es en en el en el el el en el el el el el el el el el el el zh el en el en el en el en el en el en el en el en el en el en el en el en el en el en el el el el el en el el el el el en el en
Διεθνή Αθλητικά Νέα | Διεθνή Ποδοσφαιρικά ΝέαPREMIER LEAGUE
Το συμβόλαιο που υπέγραψε ο 28χρονος κεντρικός αμυντικός έχει ισχύ μέχρι το 2025 και αναμένεται να διεκδικήσει τη θέση του δίπλα στον Χάρι Μαγκουάιρ, με τον Βίκτορ Λίντελοφ να είναι μέχρι σήμερα στο πλευρό του Άγγλου κεντρικού αμυντικού.
Σύμφωνα με τα ρεπορτάζ των τελευταίων εβδομάδων, η Μάντσεστερ Γιουνάιτεντ εκμεταλλευόμενη το γεγονός ότι το συμβόλαιο του παίκτη ολοκληρωνόταν το επόμενο καλοκαίρι, εξασφάλισε την υπογραφή του παίκτη καταβάλλοντας στη Ρεάλ Μαδρίτης ένα ποσό περίπου στα 45 εκατ. ευρώ.
Ο Βαράν, παρά τα 28 του χρόνια, έχει κατακτήσει 19 τρόπαια στην καριέρα του, μεταξύ των οποίων τέσσερα Champions League, τρία πρωταθλήματα Ισπανίας και το Παγκόσμιο Κύπελλο του 2018 με την εθνική Γαλλίας, με την οποία έχει καταγράψει 79 συμμετοχές. Με τη Ρεάλ Μαδρίτης ο Ραφαέλ Βαράν κατέγραψε συνολικά 360 συμμετοχές με 17 γκολ, αγωνιζόμενος στη «βασίλισσα» από το 2011/12.
«Η Μάντσεστερ Γιουνάιτεντ είναι ένας από τους πιο εμβληματικούς συλλόγους στο παγκόσμιο ποδόσφαιρο και η ευκαιρία να έρθω εδώ και να παίξω στην Premier League είναι κάτι που δεν μπορούσα να αρνηθώ.
Υπάρχουν πολλά περισσότερα που θέλω να πετύχω στην καριέρα μου και ξέρω ότι έρχομαι σε μια ομάδα γεμάτη σπουδαίους παίκτες που θα έχουν όλοι την ίδια αποφασιστικότητα να κερδίσουν αγώνες και τρόπαια. Έχοντας μιλήσει με τον προπονητή, μπορώ να δω πόση πρόοδο έχει σημειωθεί τις τελευταίες σεζόν και τώρα συμμετέχω σε μια ομάδα έτοιμη να παίξει στο υψηλότερο επίπεδο.
Θέλω να βάλω τη σφραγίδα μου εδώ και θα δώσω τα πάντα για να γίνω μέρος της λαμπρής ιστορίας αυτού του συλλόγου», είπε ο Γάλλος αμυντικός στο επίσημο site της ομάδας.
«Είμαι απόλυτα χαρούμενος που καταφέραμε να εξασφαλίσουμε έναν από τους καλύτερους αμυντικούς στον κόσμο τα τελευταία 10 χρόνια. Ο Ραφαέλ είναι ένας αποδεδειγμένα νικητής που τον παρακολουθήσαμε για μεγάλο χρονικό διάστημα και γνωρίζουμε πόσο αφοσιωμένος επαγγελματίας είναι.
Έχουμε μεγάλο βάθος διεθνών αμυντικών και θα προσθέσει το τεράστιο σύνολο δεξιοτήτων και την ηγεσία του σε αυτήν την ομάδα. Είναι ένας μοναδικός αμυντικός με έναν σπάνιο συνδυασμό χαρακτηριστικών υψηλού επιπέδου που ξέρω ότι θα βοηθήσει τους νεότερους παίκτες μας.
Έχει κερδίσει τα πάντα, αλλά ξέρω ότι είναι ακόμα αποφασισμένος να πετύχει. Ανυπομονώ να τον καλωσορίσω στην ομάδα», ανέφερε ο Όλε Γκούναρ Σόλσκιερ.
Αξίζει να σημειωθεί ότι ο παίκτης παρουσιάστηκε στο «Ολντ Τράφορντ» λίγα λεπτά πριν από τη σέντρα της αναμέτρησης με τη Λιντς, πήρε τη φανέλα με το νούμερο 19, ενώ δεν παρέλειψε να βγάλει μια σέλφι με φόντο το εκστασιασμένο κοινό των «κόκκινων διαβόλων».